חדש לכלבים: ג'ל נגד רעשים | מאלף כלבים מקצועי ~ אילוף כלבים, שי מולדובן
Posted on מאי 24, 2016 by מאלף כלבים שי מולדובן	מוצר חדש משווק לאחרונה בארה"ב המבטיח להפחית את רמת חרדת הכלב מרעשים, שמו של המוצר הינו סילאו (מלטנית – יהיה בשקט). אך אין זה הדבר המרעיש בידיעה הזו משום שקיימים אין ספור מוצרים שמתיימרים לטפל בבעיית החרדה מרעשים, הדבר המרעיש באמת הוא – שמדובר בג'ל.
הג'ל (שאושר על ידי ה- FDI) אמור לשחרר למחזור הדם חומרים אשר חוסמים את השפעתו של ההורמון נוראפינפרין בעל השפעה זהה של האדרנלין על הגוף – מעלה את המתח והערנות. על פי המחקרים שבוצעו על 182 כלבים (כולל קבוצת ביקורת) בגילאים שנתיים עד 17 (על ידי החברה שייצרה את הג'ל zoetis) בשימוש נכון אין לג'ל תופעות לוואי.
את הג'ל יש למרוח באמצעות מזרק ייעודי על חניכיו של הכלב בין חצי שעה לשעה לפני הופעת הסימפטומים של החרדה (התנשפויות, רעידות, צעידה לא רגועה, הסתתרות, ריור וכו'). השפעתו של הג'ל היא לשעתיים שלוש וניתן לתת לכלב מנה נוספת לאחר מכן, אבל בכל מקרה לא יותר מ- 5 פעמים. הרשויות בארה"ב לא סומכות על בעלי הכלבים שידעו להשתמש בג'ל באופן הנכון ומשום כך נכון להיום השימוש הותר רק לווטרינרים מורשים.
Filed under: חדשות כלבים |	« כלבים בשירות אנשים בובות תרגול בחינם לכל בית ספר ווטרינרי בעולם »